EkBass/fiwiki-20250220-pages-articles huggingface dataset:
Virtaventtiili

Virtaventtiileillä vaikutetaan toimilaitteen nopeuteen muuttamalla nesteen virtausta kuristuskohdassa. Virtaventtiilien erikoistapaus on virranjakoventtiili, joka jakaa tilavuusvirran useampaan osaan. Luokka:Venttiilit
Revolution Renaissance

Revolution Renaissance oli monikansallinen metalliyhtye, jonka kitaristi Timo Tolkki perusti erottuaan Stratovariuksesta vuonna 2008. == Historia == Tolkki kertoi Revolution Renaissancen perustamisesta 29. helmikuuta 2008 tehdyssä haastattelussa, joka julkaistiin 19. maaliskuuta 2008 ilmestyneessä Soundi- lehdessä. Stratovariuksen tulevaisuudesta Tolkki pysyi vaitonaisena kunnes 2. huhtikuuta hän tiedotti verkkosivustollaan yhtyeen hajoamisesta, vedoten ristiriitoihin useiden yhtyeen jäsenten välillä. Runsasta kuukautta myöhemmin julkaisemassaan vastineessa muut jäsenet ilmoittivat kuitenkin jatkavansa yhtyeen toimintaa ilman Tolkkia. Revolution Renaissancen esikoisalbumi New Era julkaistiin italialaisen Frontiers Recordsin kautta 6. kesäkuuta 2008. Albumi sisältää Tolkin alun perin Stratovariuksen uudelle albumille säveltämiä kappaleita ja se on hänen mukaansa paluu Stratovariuksen menestysalbumien Episode (1996) ja Visions (1997) tyyliin. Ennen välirikkoa Stratovarius äänitti demoversion New Erasta ja esitti vuoden 2007 Wacken Open Airissa livenä kappaleen ”Last Night on Earth”. Tolkin ohella New Eralla esiintyivät sessiomuusikkoina laulajat Michael Kiske, Tobias Sammet ja Pasi Rantanen, rumpali Mirka Rantanen, basisti Pasi Heikkilä ja kosketinsoittaja Joonas Puolakka. Albumin ilmestymisen jälkeen Tolkki kokosi uuden vakituisen kokoonpanon tulevia julkaisuja ja live-esiintymisiä varten. Revolution Renaissance avasi lokakuussa 2008 verkkosivuston, jossa on materiaalia syyskuussa alkaneista demoäänityksistä. Uuden musiikin lisäksi yhtye äänitti muutamia New Era -albumin ja Stratovariuksen kappaleita. Revolution Renaissancen toinen albumi, Age of Aquarius julkaistiin maaliskuussa 2009. Lokakuussa 2009 Timo Tolkki ilmoitti kosketinsoittaja Mike Khalilovin ja basisti Justin Biggsin eronneen yhtyeestä. Uudeksi basistiksi ilmoitettiin ruotsalainen Magnus Rosén, joka on tuttu power metal -yhtye HammerFallista. Heinäkuussa 2010 Timo Tolkki ilmoitti yhtyeen hajonneen henkilökohtaisten ongelmiensa, promoottorien mielenkiinnon puutteen ja musiikkiteollisuuden tilan takia. Yhtyeen viimeinen albumi Trinity julkaistiin 27. syyskuuta 2010. ==Kokoonpano== === Viimeinen kokoonpano === * Timo Tolkki – kitara * Bruno Agra – rummut * Gus Monsanto – laulu * Magnus Rosén – bassokitara * Bob Katsionis – kosketinsoitin === Entiset jäsenet === * Justin Biggs – bassokitara * Mike Khalilov – kosketinsoitin == Diskografia == * * * == Lähteet == == Aiheesta muualla == * Revolution Renaissancen sivusto * Luokka:Suomalaiset power metal -yhtyeet
Katri Sarlund

Katri Sarlund (s. 3. elokuuta 1965 Tampere) on suomalainen poliitikko, joka toimii muun muassa Turun kaupunginvaltuutettuna. Hän on ollut myös Vihreiden varapuheenjohtaja sekä puoluevaltuuskunnan puheenjohtaja. Sarlund on ollut kaupunginvaltuutettuna vuodesta 2001. Turun kunnallispolitiikassa hän on ollut muun muassa ympäristönsuojelulautakunnassa, ympäristö- ja kaavoituslautakunnassa, tarkastuslautakunnan puheenjohtajana ja 2009 alkaen kaupunginhallituksen II varapuheenjohtajana. Varsinais-Suomen liiton maakuntahallituksen jäsen hän on ollut vuosina 2001-2009. Turun seudun vihreiden puheenjohtajana Sarlund toimi 1998–2000. Vihreässä liitossa Sarlund oli puoluehallituksen jäsen 1999–2003 ja varapuheenjohtaja 2003–2005 sekä valtuuskunnan puheenjohtaja 2005-2009. Vihreiden koulutuspoliittista työryhmää hän veti vuosina 2001–2005. Lisäksi hän on ollut muun muassa ympäristö- ja kaupunkipoliittisten työryhmien jäsen. Koulutukseltaan Sarlund on filosofian maisteri, pääaineenaan ekologis-systemaattinen eläintiede. Hän työskentelee Turun normaalikoulussa biologian, maantiedon ja terveystiedon opettajana ja opetusharjoittelijoiden ohjaajana.Sarlund, Katri Turun yliopisto Katri Sarlund asuu puolisonsa, Vihreän liiton hallintopäällikkö Risto Kankaanpään kanssa Turun Peltolassa. == Lähteet == ==Aiheesta muualla== * Katri Sarlundin verkkosivut . * Katri Sarlundin blogi. * Sarlund Turun kaupungin sivuilla . Luokka:Vihreän liiton poliitikot Luokka:Suomalaiset opettajat Luokka:Turun kaupunginvaltuutetut Luokka:Vuonna 1965 syntyneet Luokka:Elävät henkilöt
Rover 200-sarja

Rover 200-sarja / 25 on pieni automalli, jota valmisti ensin Austin Rover Group ja myöhemmin Rover Group ja MG Rover. Autosta tehtiin kolmea sukupolvea, joista kaksi ensimmäistä olivat muunneltuja Hondan malleja, ja jotka tunnettiin 200-sarjana. Kuitenkin sekä 200-sarjaa että sen sisarmallia Honda Concertoa valmistettiin samalla tuotantolinjalla, Roverin Longbridgen tehtaalla. Viimeisen sukupolven mallin kehitti Rover itsenäisesti, ja sitä myytiin aluksi Rover 200 -nimellä. Roverin myynnin jälkeen vuonna 2000 auto sai kasvojenkohotuksen, malli nimettiin samalla uudelleen ja sitä myytiin sekä nimellä Rover 25 että MG ZR. Valmistus päättyi MG Roverin joutuessa konkurssiin vuonna 2005. Rover 200 oli alun perin neliovinen sedan, joka perustui Honda Balladeen, mutta toisen sukupolven mallia (R8) oli saatavilla kolmi- ja viisiovisena hatchbackina sekä coupé ja cabriolet-malleina. Viimeistä sukupolvea (R3) myytiin kolmi- tai viisiovisena hatchbackina. Rover 25:stä tehtiin myös crossover-henkistä versiota Rover Streetwise ja pakettiautomallia Rover Commerce. Vuoden 2001 Euro NCAP -kolaritestistä 25 sai tulokseksi kolme tähteä viidestä. Kuva:Rover 213SE white vl.jpg|1984-1990 Rover 200 Kuva:Rover 214 R8 prefacelift 1990.jpg|1990-1992 Rover 200 Kuva:Rover 214 front 20070902.jpg|1992-1995 Rover 200 Kuva:Rover 214 rear 20071206.jpg|1995-1999 Rover 200 Kuva:2002.rover.25.arp.jpg|2000-2004 Rover 25 Kuva:Rover 25 british green.jpg|2004-2005 Rover 25 Kuva:Rover Streetwise front 20071212.jpg|Rover Streetwise == Lähteet == 200 Luokka:C-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot it:Rover Serie 200
Steven Hall

Steven Hall (s. 1975 Derbyshire) on englantilainen taiteilija ja kirjailija. Hän opiskeli taidetta Sheffield Hallamin yliopistossa. Hän on tehnyt käsitetaidetta ja musiikkivideoita. Hänen esikoisromaaninsa Haiteksti ilmestyi 2007. Sen julkaisuoikeudet myytiin ennakkoon 29 maahan. Steven Hall vieraili Suomessa Mukkulan kirjailijakokouksessa 2007. == Suomennettu romaani == * == Aiheesta muualla == * Jussi Ahlroth: Hai joka söi sanansa . Helsingin Sanomat 4.8.2007. * Veijo Hietala: Muistojen sameat vedet. Turun sanomat 11.8.2007. * Ilkka Taavitsainen: Haiteksti. Keskisuomalainen 21.8.2007. * Anna Sipponen: Hai hyökkää kuivalla maalla . Satyyri 2/2007. Luokka:Englantilaiset kirjailijat Luokka:Englantilaiset tieteiskirjailijat Luokka:Vuonna 1975 syntyneet Luokka:Elävät henkilöt
Oscar Dronjak

Oscar Fredrik Dronjak (s. 20. tammikuuta 1972 Mölndal, Ruotsi) on ruotsalainen muusikko. Dronjak tunnetaan power metal -yhtye HammerFallin kitaristina ja johtohahmona. Hän on ainoa jäljellä oleva perustajajäsen yhtyeen nykykokoonpanossa. Ennen HammerFallin perustamista Dronjak lauloi ja soitti kitaraa yhtyeissä Ceremonial Oath ja Crystal Age. Hän vieraili myös In Flamesin albumeilla Subterranean ja The Jester Race. Dronjak soitti nuoruudessaan myös harmonikkaa ja pasuunaa. Hän käyttää Jacksonin kitaroita. ==Lähteet== Luokka:Vuonna 1972 syntyneet Luokka:Ruotsalaiset metallimusiikin kitaristit Luokka:Elävät henkilöt
Jenny Wilson

Jenny Wilson (s. 20. lokakuuta 1975 Blekinge) on ruotsalainen laulaja- lauluntekijä, jonka musiikissa on erityinen elektronisvaikutteinen tyyli. Wilson perusti First Floor Power -yhtyeen vuonna 1997 ja julkaisi sen kanssa kaksi albumia, There Is Hope ja Nerves, ennen kuin jätti yhtyeen ja lähti soolouralle. Wilson levyttää The Knife -yhtyeen Rabid Records -levy-yhtiölle. Hän on vieraillut laulajana myös The Knifen vuonna 2002 ilmestyneellä Deep Cuts -albumilla. Marraskuussa 2006 hän esiintyi Robynin The Rakamonie -EP:llä ”List of Demands” -kappaleen live-versiossa. Wilsonin sooloalbumi Love and Youth julkaistiin Ruotsissa 2005. Wilson laulaa ja soittaa albumilla kaikki kappaleet kokonaan itse. Hän toimi itse myös tuottajana. Albumi sai ”Pop of the year” -palkinnon P3 Gold Prize Award -gaalassa. Wilson oli ehdolla myös Grammis-palkinnon saajaksi vuoden naisartisti -sarjassa sekä Manifestin ”Pop of the year”- ja paras live-esiintyjä -sarjoissa. Love and Youth julkaistiin elokuussa 2005 myös Australiassa. Albumin ensimmäinen single ”Summertime – The Roughest Time” sai paljon radiosoittoa australialaisella Triple J -kanavalla. Kappale noteerattiin myös Suomessa. Kappale soi valtakunnallisen radiokanava YleX:n X-Ryhmä-ohjelman tehona viikolla 50. Wilson on esiintynyt Suomessa neljä kertaa; huhtikuussa 2006 Kuningasklubilla Tavastialla, elokuussa 2007 Flow-festivaaleilla Helsingissä ja huhtikuussa 2014 Suomen kiertueella Helsingissä ja Jyväskylässä. Kiertueella hän esiintyi 10.4 Tavastialla ja 11.4 Jyrock-festivaaleilla Ilokivessä Jyväskylässä. Wilsonin toinen albumi "Hardships" ilmestyi helmikuussa 2009. Jälleen YleX:n X-Ryhmä-ohjelma huomioi albumin soittamalla The Wooden Chair-kappaletta viikon tehona viikolla 4. Vuonna 2014 Wilsonin albumi Demand the Impossible! palkittiin Ruotsin Grammis- gaalassa vuoden parhaana levynä. Wilson palkittiin myös vuoden tuottajana ja artistina. Lisäksi hänen Daniel Wirtbergin kanssa tekemänsä musiikkivideo "Autobiography" palkittiin vuoden parhaana. ==Diskografia== ===Albumit=== * * * * * ===Singlet=== * * ==Lähteet== ==Aiheesta muualla== * Jenny Wilsonin viralliset verkkosivut * Luokka:Ruotsalaiset laulaja-lauluntekijät Luokka:Vuonna 1975 syntyneet Luokka:Elävät henkilöt
Iowa City

Iowa City on kaupunki Johnsonin piirikunnassa, Iowan osavaltiossa, Yhdysvalloissa. Se on Johsonin piirikunnan keskushttp://www.naco.org/Template.cfm?Section=Find_a_County&Template;=/cffiles/counties/state.cfm&statecode;=IA ja asukasluvultaan osavaltion kuudenneksi suurin kaupunki; sen asukasluku oli vuonna 2010 67 862.Iowa City American FactFinder Vuoteen 1857 saakka Iowa City oli Iowan osavaltion pääkaupunki. Iowan yliopisto sijaitsee kaupungissa. ==Lähteet== Luokka:Iowan kaupungit
Das Erste

Das Erste () on julkisesti rahoitettu saksalainen televisiokanava. Sen omistaa ARD. Kanavan aloitti toimintansa vuonna 1954 nimellä Deutsches Fernsehen. Vuosina 1964–1984 nimi oli ARD Deutsches Fernsehen ja Erstes Deutsches Fernsehen vuosina 1984–1996. Kanavan osuus Saksan televisionkatsojista on 13,4 prosenttia (2007). Kanava näkyy Saksan lisäksi myös Sveitsissä ja Itävallassa, ja satelliittivälitteisenä se näkyy Astra 1E (analoginen), Astra 1H (digitaalinen) ja Eutelsat Hot Bird 6 (digitaalinen) -satelliittien kautta. Kanavan pääkonttori sijaitsee Münchenissä. == Lähteet == == Aiheesta muualla == * Kanavan kotisivut Erste, Das Luokka:Vuonna 1954 perustetut televisiokanavat Luokka:ARD
Stillwater Central Railroad

Stillwater Central Railroad on Yhdysvalloissa Oklahoman osavaltiossa toimiva Class III -luokan rautatieyhtiö joka liikennöi pääasiassa BNSF Railwayn hylkäämää Chickasha Subdivision -rataosaa pitkin Tulsasta Altukseen, Texasin ja Oklahoman rajan tuntumaan. Yhtiöllä on myös muusta yhtiön rataverkosta erillään oleva sivurata Pawneen ja Stillwaterin välillä. Rataverkon pituus on yhteensä 275 mailia. Stillwater Central on Watco Companiesin tytäryhtiö ja on osa Watcon Combined Midwest System -rataverkkoa, johon kuuluvat lisäksi South Kansas and Oklahoma Railroad sekä Kansas and Oklahoma Railroad. ==Liikennöinti== Liikenne koostuu epäsäännöllisesti työskentelevistä järjestelyjunista sekä satunnaisista sementtijunista. Veturimiehistöt työskentelevät Cyrilin, Oklahoma Cityn, ja Owasson terminaaleista. Suurin sallittu nopeus Chickasha Sub -rataosalla on 40 mailia tunnissa (n. 70 km/h), mutta laiminlyödyn kunnossapidon takia joudutaan suurimmalla osaa rataa liikennöimään pienemmillä nopeuksilla, jopa alle 10 mailia tunnissa (n. 15 km/h). ==Yhdysliikenneasemat== *Tulsa: BNSF Railway, Union Pacific Railroad, South Kansas and Oklahoma Railroad, Tulsa-Sapulpa Union Railway, Sand Springs Railway, Tulsa Port Of Catoosa Railroad *Shawnee: BNSF Railway *Oklahoma City: BNSF Railway, Union Pacific Railroad, A-OK Railroad *Chickasha: Union Pacific Railroad *Lawton: Union Pacific Railroad *Snyder: Grainbelt Co. *Altus: BNSF Railway, Farmrail, Wichita, Tillman and Jackson Railway, Hollis and Eastern Railroad ==Kalusto== Stillwater Central vuokraa liikkuvan kalustonsa Webb Assett Management -yhtiöltä, joka hallinnoi Watco Companiesin rautatiekalustoa. Veturit ovat käytettynä hankittuja vanhempia dieselvetureita. ==Aiheesta muualla== *Watco Companies *Stillwater Central *Chickasha Sub (PDF), liikennepaikkaluettelo ja nopeusrajoitukset Luokka:Yhdysvaltalaiset rautatieyhtiöt
Hollis and Eastern Railroad

Hollis and Eastern Railroad on Oklahomassa toimiva Class III -luokan rautatie. == Rata == Radan pituus on noin 13 mailia ja se kulkee Dukessa sijaitsevalta Gyproc-levytehtaalta Altukseen, missä sillä on yhdysliikennettä BNSF Railwayn, Farmrailin ja Wichita, Tillman & Jackson Railwayn kanssa. Yhdysliikennettä on myös Stillwater Central Railroadin kanssa, joka liikennöi muutaman mailin matkan Longista Altukseen BNSF Railwayn rataa pitkin Trackage Rights -sopimuksella. Republic Group omistaa 99.3% rautatien osakekannasta ja sen tytäryhtiö Republic Gypsum on rautatien pääasiallinen asiakas. Radalla kulkee myös satunnaisesti viljakuljetuksia. ==Liikennöinti== Radalla liikennöi yksi junapari arkiaamuisin, joskus myös lauantaisin. Juna tuo Dukesta lastatut Gyproc-levyvaunut Altukseen vaihdettavaksi ja ottaa sieltä tyhjiä vaunuja paluumatkaa varten. Radan suurin sallittu nopeus on 10 mailia tunnissa. Ratapiharadiopuhelimet käyttävät taajuutta 153.110 MHz Radiotaajuusluettelo . ==Kalusto== Kaksi käytettynä ostettua dieselveturia: *Nro. 39 EMD SW1, valmistettu toukokuussa 1953 Chicago & Northwestern Railway -yhtiölle *Nro. 8170 EMD GP10, valmistettu tammikuussa 1956 Illinois Central Railway -yhtiölle Yhtiö omistaa noin 200 Gyproc-levyjen kuljetukseen käytettävää avovaunua. ==Lähteet== == Aiheesta muualla == *Railroad Picture Archives Net *RailPictures.Net Luokka:Yhdysvaltalaiset rautatieyhtiöt
Kyminlinna (kaupunginosa)

Kyminlinna on Kotkan kaupunginosa, joka sijaitsee Hovinsaaren pohjoisosassa. Kaupunginosa rajoittuu Kymijoen Huuman- ja Langinkoskenhaaraan ja etelässä valtatiehen 7. Kyminlinnan linnoitus käsittää noin puolet kaupunginosan pinta- alasta. Kaupunginosan alueella sijaitsivat alkuperäinen Kyminkartano, joka purettiin pois linnoituksen tieltä, sekä Kyminkartanon kappeli ja Kymin pitäjän ensimmäinen kirkko. Kyminlinnan alueen asutus on vähäistä, rajoittuen linnoituksen ja Huumanhaaran väliselle alueelle. Kyminlinna kuuluu Korelan kanssa samaan tilastoalueeseen, jonka asukasluku on 809 (31.12.2012). ==Liikenne== Kyminlinnan tieliittymä on tärkeä tieliikenteen solmukohta, josta on yhteys valtatieltä 7 Kotkan keskustaan Kotkansaarelle valtatien 15 eteläistä osaa Hyväntuulentietä pitkin ja Kymintietä pitkin vanhan Kuninkaantien suuntaisesti Kierikkalaan ja Korkeakoskelle. Liittymän vieressä on Kotkan radan Kyminlinnan seisake. ==Lähteet== Luokka:Kotkan kansallinen kaupunkipuisto Luokka:Kotkan kaupunginosat
General Dynamics F-111 Aardvark

General Dynamics F-111 Aardvark ("Maasika") on yhdysvaltalainen hävittäjäpommittaja. Kone suunniteltiin 1960-luvulla Yhdysvaltain ilmavoimille pitkän matkan operaatioihin ja laivastolle pitkän matkan torjuntahävittäjäksi. Laivastoversio peruttiin F-14 Tomcatin tullessa Yhdysvaltain laivaston käyttöön. F-111 on tulosta Tactical Fighter Experimental (TFX) -ohjelmasta, jossa kehitettiin laivastolle laivastoa suojaavaa torjuntahävittäjää ja ilmavoimille konetta, joka voisi toimittaa ydinaseen maaliinsa tutkakatveessa lentäen. Suunnittelijat keskittyivät aluksi ilmavoimien vaatimuksiin ja sitten koettivat sovittaa raskaan hävittäjän lentotukialuksille sijoitettavaksi. Laivaston versiota F-111B ei ikinä otettu tuotantoon. Ilmavoimat sen sijaan kehitti F-111D-, F-111E- ja F-111F-hävittäjäpommittajamallit sekä elektronisen sodankäynnin version EF-111 Raven.http://www.globalsecurity.org/military/systems/aircraft/f-111.htm Eräs tämän konetyypin käyttäjä on ollut Yhdysvaltain strategisten ilmavoimien (SAC) 509. raskas erityispommitusrykmentti. Kaiken kaikkiaan yhdysvaltalaisia F-111-koneita on tuhoutunut 77 kpl. Konetyypille erityistä oli, että siinä ei ollut normaalia ejektori-istuinta, vaan hätäpoistumisessa koko ohjaamo irtosi rungosta ja voimakas rakettimoottori työnsi sen turvalliselle etäisyydelle koneesta. Sopivan korkeuden saavutettuaan, ohjaamon laskuvarjot avautuivat ja ohjaamo laskeutui niiden turvin maahan. USAF luopui koneesta 1998. Koneen korvasi F-15E Strike Eagle ja pitkänmatkan pommitustehtävissä B-1B Lancer. RAAF (Kuninkaalliset Australian ilmavoimat) käytti konemallia vuoteen 2010 asti http://www.spacewar.com/reports/Last_Major_Exercise_For_Australias_F_111s_999.html, jolloin 37 vuotta käytössä olleet lentokoneet korvattiin F/A-18 Super Hornet- koneilla. == F-111: n versioita == *F-111A Tämä versio osallistui Vietnamin sotaan, jossa jokasään matalalennon mahdollistavien tutkien ongelmien takia useita F-111-koneita törmäsi maahan. *F-111B Laivastoversio, valmistus peruutettiin. Tilalle tuli F-14 Tomcat. *F-111C *F-111E *F-111F *F-111G *EF-111A Raven Elektronista sodankäyntiä varten tehty versio. *FB-111A Strateginen pommikoneversio. == Tekniset tiedot == ==Lähteet== == Aiheesta muualla== *http://www.fas.org/programs/ssp/man/uswpns/air/attack/f111.html *Yhdysvaltalaisen maalarin James Rosenquistin maalauksissa on kuvattu osia F-111-koneesta, esillä Museum of Modern Art, New York **Pyrstö **Suihkusuutin F-111 Aardvark Luokka:Yhdysvaltalaiset rynnäkkökoneet Luokka:1960-luvun rynnäkkökoneet
Seija Silfverberg

thumb|Seija Silfverberg ja Heikki Värtsi Jerome Kernin musikaalissa Teatterilaiva (Kansallisooppera 1960). Seija Anneli Silfverberg (oik. Silfverberg-Koski;Kuka kukin on 2003, s. 938. Helsinki 2002. ISBN 951-1-18086-X s. 8. huhtikuuta 1935 Vuoksenniska) on suomalainen balettitanssija. Hän on ollut Kansallisbaletin tanssija vuodesta 1952, solisti 1956–1967 ja ensitanssijatar 1967–1977. Tanssiuran jälkeen hän on toiminut Kansallisbaletissa opettajana ja harjoituttajana.Facta 2001, osa 14, p. 718. WSOY 1985. Hänellä on ollut myös oma balettikoulu. Silfverberg on palkittu Pro Finlandia -mitalilla 1970. Silfverbergin puoliso oli tanssija Seppo Koski. == Päätehtäviä == * Joutsenlampi: Odette-Odile (Ivanov-Petipa) * Phaidra: nimirooli (Sylvestersson) * Romeo ja Julia: Julia (Parlic) * Gajane: nimirooli (Sylvestersson) * Spartacus: Egina (Dadiškiliani) * Raimonda: nimirooli (Sylvestersson) * Carmen: nimirooli (Alonso) * Bahtšisarain suihkulähde: Zarema (Zaharov) * Kuinka äkäpussi kesytetään: Katarina (Sylvestersson) * Romeo ja Julia: Julia (Lifar) * Ihmeellinen mandariini: Ilotyttö (Parlic) * Kolmikolkkahattu: Mylläritär (Lätti) * Pessi ja Illusia: Ristilukki (Sylvestersson) * Sininen haikara: nimirooli (Hagfors) * Rakkauden legenda: Mehmene Banu (Sylvestersson) ==Lähteet== ==Kirjallisuutta== * Halvorsen, Tero: Seija Silfverberg – ballerina kuin liekki. Helsinki: Fuga Oy, 2022. ISBN 978-952-68781-3-3. * Vienola-Lindfors, Irma: Elävät legendat. Seija Silfverberg: tanssimaan syntynyt. Tanssi-lehti 3/1994, s. 20. ==Aiheesta muualla== * Luokka:Pro Finlandia -palkitut Luokka:Suomalaiset balettitanssijat Luokka:Suomalaiset balettipedagogit Luokka:Vuonna 1935 syntyneet Luokka:Elävät henkilöt
Telma Tuulos

Thelma (Telma) Ellida Tuulos-Järvinen (o.s. Kekäläinen, 27. helmikuuta 1902 Kokemäki – 22. syyskuuta 1982 Espoo) Viitattu 20.4.2008. oli suomalainen balettitanssija ja koreografi. Tuuloksen perhe asui vuodet 1903–1905 siirtolaisina Yhdysvalloissa. Hän aloitti tanssiopinnot 12-vuotiaana Hertta Idmanin johdolla ja opiskeli 1920–30-lukujen vaihteessa myös New Yorkissa sekä Wienissä. Vuosina 1933–1938 Tuuloksella oli yhdessä Lempi Eskelisen kanssa Turussa ja Helsingissä toiminut balettikoulu, jossa opetettiin myös modernia tanssia ja voimistelua. Tuulos piti balettikoulua Turussa 41 vuoden ajan aina 1970-luvun lopulle saakka. Vuonna 1971 hän sai Pro Finlandia -mitalin. Turun Teatterin ohella hän teki 1980-luvulla paljon yhteistyötä Tampereen Työväen Teatterin ohjaajan Vili Auvisen kanssa. Tuulos teki koreografioita muun muassa musiikkinäytelmiin Tukkijoella ja Nuori Mylläri. == Yksityiselämä == Telma Tuuloksen vanhemmat olivat Hämeenlinnasta kotoisin ollut rautatievirkailija Juho Fredrik Kekäläinen (1876–1921) ja Porissa syntynyt ranskalaistaustainen Elli Bonnet (1881–1957). Hänen veljensä oli etsivä Freedy Kekäläinen. Tuuloksen puoliso oli upseeri Yrjö Järvinen (s. 1907). Balettitanssija Jyrki Järvinen (1945–2010) oli heidän poikansa. ==Lähteet== Luokka:Pro Finlandia -palkitut Luokka:Suomalaiset balettitanssijat Luokka:Suomalaiset koreografit Luokka:Vuonna 1902 syntyneet Luokka:Vuonna 1982 kuolleet
Latvusorneero

Latvusorneero (Philydor novaesi) oli Brasiliassa Alagoasin osavaltiossa elävä varpuslintu, jonka oletetaan kuolleen sukupuuttoon. Laji tavattiin ensimmäisen kerran vuonna 1979, ja viimeinen havainto sitä on vuodelta 2011. Kooltaan latvusorneero oli noin 18 cm. Yleisväritykseltään lintu oli punaruskea, ja lajin pää oli mustanruskea. Latvusorneerolla oli keltainen silmäkulmajuova ja silmän vieressä valkoreunainen punaruskea täplä. Lajin siivet olivat mustat ja niissä oli valkeita viiruja. Pyrstö oli punaruskea valkoisin viiruin. Mustalakkiorneero (Philydor atrocapillus) muistutti latvusorneeroa, mutta sen pää on tummempi. Lajin laulu oli kantavia sarjoja uy-uy-uy-vihellyksiä ja kutsuääni oli thyrr. Latvusorneeron elinympäristöä olivat metsät 400–550 metrin korkeudessa. Laji etsi ravintoa puiden latvuskerroksista yksin tai pareittain muodostaen usein sekaparvia valkokaulakipuajan (Xiphorhynchus fuscus) kanssa. Lintu keräsi lehdiltä ravinnokseen toukkia, koppakuoriaisia, heinäsirkkoja sekä muurahaisia . Latvusorneeroa jo ennestään pieni elinalue on tuhoutunut pieniksi ja eristyneiksi tilkuiksi. Ornitologit ovat 2010-luvulla etsineet todisteita lajista huomattavan ahkerasti, mutta lajia ei ole nähty vuoden 2011 jälkeen. Se listattiinkin vuonna 2019 hävinneeksi. Latvusorneeron sukupuuton syynä voidaan pitää metsäpaloja ja puiden kaatamista metsistä maanviljelyksen tieltä sekä muita tarkoituksia varten. == Lähteet == Luokka:Latvusorneerot Luokka:Sukupuuttoon kuolleet linnut
Sonja Fuss

Sonja Fuss (s. 5. marraskuuta 1978 Bonn) on saksalainen jalkapalloilija, joka pelaa puolustajana tai keskikenttäpelaajana. Hänen seuransa on yhdysvaltalainen Chicago Red Starshttp://equalizersoccer.com/2013/03/18/report-grings-fuss-to-play-for-red- stars/. Aiemmin hän on edustanut muun muassa FCR 2001 Duisburgia, 1. FC Kölniä sekä sveitsiläistä FC Zürichiä. Fuss on pelannut maajoukkueessa 68 ottelua ja tehnyt kolme maalia. Hän on ollut voittamassa kahdesti maailmanmestaruutta ja kolmesti Euroopan mestaruutta. Hän on saavuttanut myös olympiapronssia Ateenasta 2004. == Lähteet == * === Viitteet === Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1978 syntyneet Luokka:Elävät henkilöt
Bernt Johansson

Bernt Johansson (s. 18. huhtikuuta 1953 Göteborg) on entinen ruotsalainen maantiepyöräilijä. Hän kilpaili ammattilaisena vuosina 1977-1981\. Ennen ammattilaisuraansa hän kilpaili kaksissa kesäolympialaisissa ja voitti maantieajon olympiakultaa vuonna 1976 Montrealissa. Vuonna 1974 hän kuului Ruotsin joukkueeseen, joka voitti maailmanmestaruuden 100 kilometrin joukkueaika-ajossa. Johansson sijoittui Italian ympäriajon kokonaiskilpailussa kolmanneksi vuonna 1979. Lisäksi hän oli yhdeksäs 1978. Etappikilpailuista hän voitti Vuelta a Levanten vuonna 1977 oltuaan paras myös kilpailun toisella etapilla. Vuonna 1980 hän voitti etapin Vuelta a Andalucia -kilpailussa sijoittuen yhteistuloksissa toiseksi. Suurissa klassikkokilpailuissa Johansson sijoittui Lombardian ympäriajossa toiseksi 1978 ja La Flèche Wallonnessa kolmanneksi 1979. Lisäksi hän voitti Giro dell'Emilian 1978 oltuaan jo edellisvuonna toinen. Giro del Lazio-kilpailussa Johansson oli toinen 1978 ja voitti kilpailun 1980. GP Forlin hän voitti 1977 ja 1978, Trofeo Baracchin yhdessä Carmelo Baronen kanssa 1977 sekä GP Industria & Commercio di Prato -kilpailun 1978 ja 1979. Lisäksi hän oli kolmas Giro del Piemontessa 1977 ja Coppa Placci -kilpailussa 1979. == Ammattilaisjoukkueet == * 1977: Fiorella- Mocassini (Italia) * 1978: Fiorella-Citroën (Italia) * 1979: Magniflex- Famcucine (Italia) * 1980: Magniflex (Italia) * 1981: Magniflex (Italia) == Lähteet == *Bernt Johansson Cyclingwebsite-tietokannassa Luokka:Ruotsalaiset maantiepyöräilijät Luokka:Ruotsalaiset olympiavoittajat Luokka:Vuonna 1953 syntyneet Luokka:Elävät henkilöt
Pierfranco Vianelli

Pierfranco Vianelli (s. 20. lokakuuta 1946) on italialainen maantiepyöräilijä ja olympiavoittaja. Hän voitti maantieajon olympiakultaa vuoden 1968 kesäolympialaisissa Méxicossa. Samoissa kisoissa hän saavutti 100 kilometrin joukkueajossa pronssia. == Lähteet == Luokka:Italialaiset maantiepyöräilijät Luokka:Italialaiset olympiavoittajat Luokka:Vuonna 1946 syntyneet Luokka:Elävät henkilöt
Lamasalvos

Lamasalvos eli nurkkasalvos on hirsitalojen rakenne, jossa hirret ovat vaakasuorassa. Lamasalvosrakenne tehdään päällekkäin asetetuista hirsistä, joiden nurkassa risteävät päät lovetaan eli salvotaan. Jotta hirret liittyisivät tiiviisti toisiinsa, tehdään ylempään hirteen varaus, hirren alapinnassa oleva pituussuuntainen kouru. Varaus estää myös sadeveden pääsyn hirsien väliseen saumaan. Hirret sidotaan toisiinsa hirsien läpi porattuihin reikiin työnnetyillä vaarnoilla. == Lähteet == Luokka:Rakennustyö Luokka:Puurunko
Zita Görög

Zita Görög (s. 27. syyskuuta 1979) on unkarilainen näyttelijä ja malli. Hän esiintyi muun muassa Amelian roolissa elokuvissa Varjojen valtakunta (2003) ja Underworld: Evolution (2006). Görög on tehnyt mallintyötä useissa maissa. == Aiheesta muualla == * Luokka:Unkarilaiset näyttelijät Luokka:Unkarilaiset mallit Luokka:Vuonna 1979 syntyneet Luokka:Elävät henkilöt
Seija Simonen

Seija Simonen (myös Simonen-Svanström, s. 7. syyskuuta 1935) on suomalainen balettitanssija. Hän on ollut kiinnitettynä Suomen Kansallisbalettiin ja toimi Helsingin kaupunginteatterin tanssiryhmän ensimmäisenä tanssimestarina 1973–1977Historia. Helsingin Kaupunginteatterin Tanssiryhmä. Web Archive 2003. Viitattu 14.9.2018.. Hänellä on ollut myös oma balettikoulu. == Palkinnot ja tunnustukset == * Uudenmaan läänin taidetoimikunnan taidepalkinto 1976Taiteen keskustoimikunta. Web Archive 2008. Viitattu 14.9.2018. * Pro Finlandia -mitali 1972 * balettineuvoksen arvonimi 2001MTV3 uutiset luettu 20.4.2008 == Lähteet == * ===Viitteet=== Luokka:Pro Finlandia -palkitut Luokka:Suomalaiset balettitanssijat Luokka:Vuonna 1935 syntyneet Luokka:Elävät henkilöt
Ylä-Sleesian suurkaupunkialue

Ylä-Sleesian suurkaupunkialue (puol. Górnośląski Związek Metropolitalny) on 14 kaupungin muodostama suurkaupunkialue ja konurbaatio Sleesian voivodikunnassa Puolassa. Suurkaupunkialueen pinta-ala 1 304 km² ja väkiluku noin 2,1 miljoonaa asukasta, mikä tekee siitä Puolan suurimman väestökeskittymän. Alue on merkittävä teollisuuskeskittymä. Vuosina 2006 ja 2007 on ollut suunnitelmia alueen kaupunkien yhdistämiseksi yhdeksi Sleesian kaupungiksi. ==Kaupungit== Kaupunki Väkiluku Pinta-ala Katowice334 200| 164,6 km² Sosnowiec| 236 300| 91,3 km² Gliwice| 199 100| 134,2 km² Bytom| 198 200| 69,4 km² Zabrze| 195 400| 80,5 km² Ruda Śląska| 149 000| 77,7 km² Tychy| 130 700| 82,6 km² Dąbrowa Górnicza| 129 800| 188,0 km² Chorzów| 119 400| 33,5 km² Jaworzno| 96 000| 152,2 km² Mysłowice| 78 300| 66,0 km² Siemianowice Śląskie| 75 700| 25,5 km² Piekary Śląskie| 64 600| 39.6 km² Świętochłowice| 55 500| 13.2 km² == Aiheesta muualla == * GZM Site * Euroregiony Luokka:Puolan maantiede Luokka:Suurkaupunkialueet
Nadine Chandrawinata

Nadine Chandrawinata (s. 8. toukokuuta 1984) on indonesialainen malli ja näyttelijä. Hän voitti Puteri Indonesia -missikilpailun vuonna 2005 ja edusti maataan Miss Universum -kilpailussa 2006. Chandrawinata syntyi Hannoverissa, Saksassa. Hänellä oli rooli Upi Avianton indonesiankielisessä elokuvassa Realita, cinta dan rock'n roll (2006). == Aiheesta muualla == * Luokka:Indonesialaiset mallit Luokka:Missit Luokka:Indonesialaiset näyttelijät Luokka:Vuonna 1984 syntyneet Luokka:Elävät henkilöt
Agni Pratistha

Agni Pratistha Arkadewi Kuswardono (s. 8. joulukuuta 1988) on indonesialainen malli. Hän syntyi Canberrassa, Australiassa, ja kasvoi Keski-Jaavalla. Pratistha voitti Puteri Indonesia -missikilpailun 2006 ja edusti maataan Miss Universum -kilpailussa 2007. Luokka:Indonesialaiset mallit Luokka:Vuonna 1988 syntyneet Luokka:Elävät henkilöt
Valkenburg aan de Geul

Valkenburg aan de Geul on kunta Limburgin provinssissa Alankomaiden kaakkoisosassa. Kunnan pinta-ala on 39,9 km² ja asukkaita on noin 17 000\. Valkenburg aan de Geulin historialle ovat olleet luonteenomaisia monet piiritykset ja valloitukset. Kaupungin keskustassa sijaitsevat Valkenburgin linnan rauniot. Linna rakennettiin ja tuhottiin useita kertoja, kunnes Vilhelm III Oranialainen räjäytti sen 1672 estääkseen linnan joutumisen ranskalaisten haltuun. Valkenburg on nykyään merkittävä turistikaupunki, jossa yöpyy vuosittain miljoona matkailijaa. Kävelymatkan päässä keskustasta ovat muun muassa Sint-Gerlachin kirkko, Holland Casino sekä entinen kaivos, joka sisältää roomalaisajalta peräisin olevia hiilipiirroksia. Lisäksi kaupungissa sijaitsee Alankomaiden vanhin pystyssä oleva rautatieasemarakennus. Valkenburg aan de Geulissa on järjestetty maantiepyöräilyn maailmanmestaruuskilpailut vuosina 1938, 1948, 1979 ja 1998. Kaupungissa sijaitseva Caubergin kukkula on toiminut Amstel Gold Racen maalipaikkana vuodesta 2003 ja Ranskan ympäriajon etappi on päättynyt kaupunkiin vuosina 1992 ja 2006. == Aiheesta muualla == *Virallinen sivusto Luokka:Alankomaiden kaupungit Luokka:Limburgin kunnat (Alankomaat)
Carl Hochschild

Carl Fredrik Lotharius Hochschild (13. syyskuuta 1831 Kööpenhamina – 12. joulukuuta 1898 Sövestad, Skåne) oli ruotsalainen diplomaatti ja poliitikko, arvonimeltään vapaaherra. Eteläruotsalaisessa Lundissa opiskellut Hochschild toimi Ruotsin ulkoasiainministerinä vuodesta 1880 vuoteen 1885. Häntä edelsi virassa Oscar Björnstjerna ja seurasi Albert Ehrensvärd vanhempi. ==Lähteet== ==Aiheesta muualla== * Svenskt biografiskt lexikon Luokka:Ruotsin ulkoministerit Luokka:Vuonna 1831 syntyneet Luokka:Vuonna 1898 kuolleet
Oscar Björnstjerna

Oscar Magnus Fredrik Björnstjerna (6. maaliskuuta 1819 Tukholma – 2. syyskuuta 1905 Tukholma) oli ruotsalainen diplomaatti ja poliitikko. Björnstjerna toimi Ruotsin ulkoasiainministerinä vuodesta 1872 vuoteen 1880 ja parlamentin ensimmäisen kamarin edustajana vuodesta 1874 vuoteen 1901. Kuningas Oskar II nimitti Björnstjernan ulkoasiainministeriksi vuonna 1872 Baltzar von Platenin seuraajaksi. Björnstjerna erosi tehtävästä 19. huhtikuuta vuonna 1880. Björnstjerna oli naimaton ja sotilasarvoltaan kenraalimajuri. ==Lähteet== ==Aiheesta muualla== * Svensk biografiskt lexikon Luokka:Ruotsin ulkoministerit Luokka:Ruotsin kansanedustajat Luokka:Ruotsalaiset diplomaatit Luokka:Vuonna 1819 syntyneet Luokka:Vuonna 1905 kuolleet
Vaarna

Vaarna voi tarkoittaa seuraavia asioita: * vaarna, kahta puu- tai metalliosaa yhdistävä puinen tai metallinen tappi * vaarna, seinään ripustimeksi lyöty puutappi * telttavaarna eli -kiila, teltan maahan kiinnittämiseksi käytettävä puu-, metalli- tai muovitappi * vaarna, yksi Myöhempien Aikojen Pyhien Jeesuksen Kristuksen Kirkon organisaatio- ja hallintoyksiköistä. * vaarnaruuvi tai -pultti, tietynlainen kaksipäinen ruuvi tai pultti * Vaarna, sukunimenä: ** Heidi Vaarna (1952–2015), suomalainen näyttelijä ** Raisa Vaarna (1967–2021), suomalainen ooppera- ja liedlaulaja.
Someron kirkko

Someron kirkko Someron Kirkonmäellä Somerolla on Georg Theodor Chiewitzin suunnittelema, tyyliltään uusgoottilainen punatiilinen pitkäkirkko. Kirkko on valmistunut vuonna 1859. Kirkossa on 1 500 istumapaikkaa. Kirkon urut ovat J. A. Zachariassenin urkurakentamon valmistamat vuodelta 1880. Urkuihin tehtiin muutoksia 1960- ja 1970-luvuilla, mutta ne entistettiin vuonna 2000. Soitin on arvokas esimerkki suomalaisesta urukujenrakennushistoriasta. Vuonna 2009 julkaistussa Museoviraston valtakunnallisesti merkittävien kulttuuriympäristöjen luettelossa Someron kirkkoympäristö, johon kuuluu myös muun muassa keskiaikainen Someron kivisakaristo, on määritelty valtakunnallisesti merkittäväksi rakennetuksi ympäristöksi. thumb|left|266px|Someron kirkko, sankarihaudat: Isänmaan puolesta 1939–1940, 1941–1944. Someron kirkkoon kohdistui tuhopolttoyritys joulukuussa 2021. Kirkon ikkunoita oli rikottu ja yhden ikkunan karmissa oli nokea. Lisäksi paikalta löytyi lasipullon palasia sekä jäämiä nesteestä. ==Katso myös== * Somerniemen kirkko ==Lähteet== ==Aiheesta muualla== * Someron kirkko Museoviraston rakennusperintörekisterissä Viitattu 6.10.2008 * Luokka:Someron rakennukset ja rakennelmat Luokka:Suomen kivikirkot Luokka:Varsinais-Suomen kirkkorakennukset Luokka:Georg Theodor Chiewitzin suunnittelemat rakennukset Luokka:Someron nähtävyydet Luokka:Suomen 1850-luvulla rakennetut kirkot
Karoline von Günderrode

Karoline Friederike Louise Maximiliane von Günderrode (11. helmikuuta 1780 – 26. heinäkuuta 1806) oli saksalainen romantiikan ajan runoilija. Hän syntyi Karlsruhessa ja teki 26-vuotiaana itsemurhan Winkel am Rheinissä. Luokka:Saksalaiset runoilijat Luokka:Itsemurhan tehneet Luokka:Vuonna 1780 syntyneet Luokka:Vuonna 1806 kuolleet
Suhoi Su-47

Suhoi Su-47 Berkut, (, , ) on Suhoin hävittäjäprototyyppi. Suunnitteluvaiheessa nimillä S-32 ja Suhoi S-37 tunnetun koneen rakenne on poikkeuksellinen, sillä kone käyttää käänteistä nuolisiipeä, jossa siivet ovat eteenpäin viistot. Kone on erittäin ketterä ja saavuttaa 2,34 machin nopeuden. Konetta rakennettiin yksi kappale lähinnä komposiittimateriaalien ja fly-by- wire-järjestelmän koealustaksi. == Tekniset tiedot == ==Lähteet== * Hallen hävittäjäsivu: S-37 “Berkut” * Russian Aviation FAQ: Sukhoi S-37/37 Su-47 Luokka:Venäläiset hävittäjälentokoneet Luokka:1990-luvun hävittäjälentokoneet Luokka:Venäläiset experimental-ilma-alukset Luokka:1990-luvun experimental- ilma-alukset
Elisabeth Kirchler

Elisabeth Kirchler (s. 17. marraskuuta 1963 Lanersbach) on itävaltalainen alppihiihtäjä. Kirchler debytoi arvokilpailuissa Schladmingin MM-kisoissa 1982, missä hän sijoittui syöksylaskussa kuudenneksi ja suurpujottelussa kahdeksanneksi. Sarajevon olympialaisissa 1984 hän osallistui syöksyyn, missä sijoitus oli yhdeksäs. Seuraavana vuonna Bormion MM-kilpailuissa hän saavutti uransa ainoan arvokisamitalin sijoituttuaan suurpujottelussa hopealle, hän oli lisäksi myös syöksyssä kahdestoista. Hän kilpaili vielä Calgaryn olympialaisissa 1988, missä sijoitukset olivat super-G:n viidestoista ja syöksyn kahdeksas. Maailmancupissa Kirchler on voittanut neljä osakilpailua: Aspenin syöksyn kaudella 1980–1981, Val d'Iséren alppiyhdistetyn ja Megéven syöksyn kaudella 1982–1983 ja Santa Caterinan syöksyn kaksi kautta myöhemmin. Kokonaiscupissa Kirchler sijoittui kaudella 1982–1983 kokonaiscupin neljänneksi, syöksycupin kolmanneksi ja alppiyhdistetyncupin toiseksi. == Lähteet == * Luokka:Itävaltalaiset alppihiihtäjät Luokka:Vuonna 1963 syntyneet Luokka:Elävät henkilöt
Rooster

Rooster voi tarkoittaa: * Rooster's Brewery, brittiläinen panimo * Rooster (yhtye), brittiläinen yhtye * Rooster (albumi), yhtyeen debyyttialbumi * Rooster (kappale), Alice in Chains -yhtyeen kappale * Sydney Roosters, australialainen rugbyjoukkue
Benalmádenan linja-autoturma

Benalmádenan linja-autoturma (tai Malagan linja-autoturma) oli liikenneonnettomuus, joka tapahtui lauantaina 19. huhtikuuta 2008 Benalmádenassa, Málagan maakunnassa Espanjan eteläosassa, moottoritiellä AP-7. Onnettomuus tapahtui Fuengirolan ja Torremolinoksen välisellä tiellä illalla noin kello 19.45 paikallista aikaa eli 20.45 Suomen aikaa. Maastoautoa kuljettanut 27-vuotias mies lähti ohittamaan Ultramar Express -yhtiön linja- autoa, joka kuljetti suomalaisia turisteja Málagan lentoasemalle. Turman aiheuttanut maastoauto oli ohittamassa bussia vasemmalta, kun sen kuljettaja menetti autonsa hallinnan. Osuttuaan moottoritien keskikaiteeseen maasturi kimposi bussin vasempaan takakulmaan. Bussi kaatui ja pyörähti keskikaiteeseen, joka lävisti bussin.Malagan turmamaasturi ohittikin vasemmalta Elisa.net. Viitattu 22. huhtikuuta 2008. Maastoauton kuljettaja oli onnettomuushetkellä alkoholin vaikutuksen alaisena. Vuonna 2012 tuomioistuin katsoi miehen aiheuttaneen varomattomuudellaan yhdeksän henkilön kuoleman ja 27:n loukkaantumisen.Malagan bussiturmasta vankeustuomio Yle.fi Mies tuomittiin 3,5 vuoden ehdottomaan vankeusrangaistukseen, jonka lisäksi hän sai viiden vuoden ajokiellon. Onnettomuudessa yhdeksän ihmistä sai surmansa ja 38 loukkaantui. Näistä 17 loukkaantui lievästi ja yksi erittäin vakavasti; tämä vaipui koomaan. Muut matkustajat säästyivät vammoitta. Vammoitta säästyneet kuljetettiin hotelliin. Espanjalaisten lehtien mukaan maastoauton kuljettaja sai turmassa vain lieviä vammoja. Linja-autossa olleista vain kuljettaja oli espanjalainen. Muut olivat Aurinkomatkojen matkailijoita ja virkailijoita. Aurinkomatkojen oppaista kumpikin loukkaantui lievästi. Kuolleista kaksi oli Helsingistä, kaksi Tuusulasta sekä yksi Espoosta, Kajaanista, Porista, Kangasalta ja Tampereelta.Krp julkaisi uhrien kotipaikkakuntatiedot Helsingin Sanomat. Viitattu 21. huhtikuuta 2008. Heistä kuusi oli naisia, kaksi miehiä ja yksi 6-vuotias kangasalalainen tyttölapsi. Linja-auton matkustajien piti alun perin palata yölennolla Helsinki-Vantaalle kello 3.30. Finnairin koneella saapui kuitenkin vain muita Aurinkomatkojen matkustajia. Turmasta selvinneet matkustajat kuljetettiin hotelleihinsa, eikä heitä lennätetty Suomeen alkuperäisellä lennolla. Lievimmin loukkaantuneet lennätettiin Suomeen sunnuntai-iltana. Kaikki menehtyneet saatiin tunnistetuiksi 20. huhtikuuta. Lisäksi omaisia saapui paikalle Finnairin ja Aurinkomatkojen järjestämällä lennolla. == Lähteet == == Aiheesta muualla == * Ylen Elävä arkisto: Satunnaiset sankarit Luokka:Linja-auto-onnettomuudet Luokka:Vuoden 2008 onnettomuudet Luokka:Liikenneonnettomuudet Espanjassa Luokka:Málagan maakunta
John Darnton

John Townsend Darnton (s. 1941 New York City) on yhdysvaltalainen Pulitzer- palkittu toimittaja, joka on työskennellyt kirjeenvaihtajana eri puolilla maailmaa. Hänen esikoisromaaninsa Elävien laakso ilmestyi 1996. Hän toimi urallaan muun muassa New York Timesin julkaisijana. Hänen veljensä on journalisti Robert Darnton. Luokka:Yhdysvaltalaiset jännityskirjailijat Luokka:Yhdysvaltalaiset toimittajat Luokka:Vuonna 1941 syntyneet Luokka:Elävät henkilöt Luokka:Journalismin Pulitzer-palkinnon saaneet
Rover 75

Rover 75 (koodinimeltään R40 kehitystyön aikana) on Roverin 1999–2005 Britanniassa valmistama iso henkilöauto. Sitä valmistettiin aluksi Cowleyssa, Oxfordshiressa, ja myöhemmin MG Rover Groupin Longbridgen tehtaalla Birminghamissa. Rover 75 oli saatavana sedan- ja farmarikoreilla. Sen urheilullisempaa vaihtoehtoa myytiin nimellä MG ZT. Autosta valmistettiin myös LWB Limousine -versiota pidennetyllä akselivälillä. Vuoden 2001 Euro NCAP -kolaritestistä 75 sai tulokseksi neljä tähteä viidestä. Rover 75 esiteltiin vuoden 1998 Birminghamin autonäyttelyssäMG Rover.org samaan aikaan Jaguar S-Typen kanssa, jonka retromuotoilu on samantyylinen. Toimitukset alkoivat helmikuussa 1999 Roverin Cowleyn tehtaalta. Rover 75 sai maailman autotoimittajilta useita palkintoja: Vuoden auto (brittiläinen What Car? -lehti), Kultainen ohjauspyörä (Bild am Sonntag -lehti), maailman kaunein auto (autosuunnittelijat) sekä World Car 1999.Palkittu Rover 75, Rover Suomen ilmoitus Tekniikan Maailmassa 4/2000 s. 34–35. Vuonna 2004 75 sai faceliftin, jossa auton ulkonäköä modernisoitiin. Muutama kuukausi myöhemmin tuli markkinoille V8-moottorilla varustettu malli, jossa oli täysin erilainen maski ja joka oli muista malleista poiketen takavetoinen. Rover- ja MG-merkkisten autojen tuotanto päättyi 2005 MG Roverin jouduttua konkurssiin. Kiinalainen SAIC aloitti oman 75-versionsa, Roewe 750:n, tuotannon MG Rover Groupilta vuonna 2004 ostamistaan suunnitelmista. Toinen kiinalainen valmistaja Nanjing Automobile (joka omistaa MG-merkin ja MG Roverin tehtaan) aloitti mallin MG 7 tuotannon. Tämä versio oli alun perin sama kuin viimeiset Britanniassa valmistetut mallit. Roewe 750 -mallia on myyty Etelä-Amerikassa nimellä MG 750. Kuva:2005 Rover 75 CDT Connoisseur 1.9.jpg|Viimeinen valmistettu Rover 75 Kuva:Roewe 750 cropped.jpg|Roewe 750 == Muuta == Samanniminen 75-malli on myös vuosina 1949–1959 valmistettu Rover. == Lähteet == == Aiheesta muualla == * Taylor, James: Rover 75 and MG ZT: The Complete Story, sähköinen Google- kirja. 75 Luokka:E-segmentin autot Luokka:1990-luvun autot Luokka:2000-vuosikymmenen autot
Rudolf von Thadden

pienoiskuva|pysty|Rudolf von Thadden vuonna 2013. Rudolf Joachim von Thadden (20. kesäkuuta 1932 Trieglaff, Pommeri – 18. marraskuuta 2015) oli saksalainen historiantutkija, joka luennoinut pitkään keski- ja nykyajan historiaa Göttingenin yliopistossa. Opiskeltuaan historiaa, teologiaa sekä ranskan kieltä ja kirjallisuutta Tübingenin, Sorbonnen ja Göttingenin yliopistoissa Rudolf von Thadden suoritti 1958 filosofian tohtorin tutkinnon Göttingenissä, jossa hänestä tuli johtava tutkija vuonna 1967. Siellä hän toimi myös filosofian tiedekunnan rehtorina sekä Länsi-Saksan yliopistonrehtoreiden yhteistyöelimen jäsenenä. Vuodesta 1983 von Thadden toimi Ranskan ja Saksan välisen tutkimusyhteistyön parissa. Hän toimi vuosina 1994 - 2007 lähellä Berliiniä toimivan Genshagen-säätiön johtajana ja sai vuonna 2000 Ranskan kunnialegioonan komentajan ansiomerkin. Ranskan ja Saksan tutkimusyhteistyön edistämisen ja nykyajan historian lisäksi von Thaddenin mielenkiinnon kohteina olivat erityisesti Preussin historia 1600-luvulta, vertaileva eurooppalainen kulttuurihistoria ja kirkkojen historia, joista viimeisimpiä hän lähestyi ennen kaikkea yhteiskunnallisesta näkökulmasta. Hänen julkaisuistaan hakuteoksen asemaan on noussut Fragen an Preußen, joka julkaistiin vuonna 1981. Muita julkaisujen aiheita olivat hugenotit, liberalismi ja nykyajan historia. ==Lähteet== == Aiheesta muualla == * Genshagen-säätiö * Académie Universelle des cultures - kulttuurien akatemia * François Mitterrand –instituutti Luokka:Saksalaiset historioitsijat Luokka:Vuonna 1932 syntyneet Luokka:Vuonna 2015 kuolleet
Vilho Aarniaho

Vilho Aarniaho (sukunimi vuoteen 1931 Kuhmu; 16. heinäkuuta 1907 Hiitola – 5. toukokuuta 1993 Helsinki)Viljo Aarniahon kuolinilmoitus (maksullinen artikkeli) Helsingin Sanomat 2.6.1993, HS Aikakone. Viitattu 8.3.2018. oli suomalainen nuortenkirjailija, joka julkaisi nimellä V. Aarniaho tieteisromaanin Venus-tähden muukalainen: Seikkailuja utopian mailla (Oy Valistus, 1947). Kirjan asetelma on suoraan Edgar Rice Burroughsilta, eikä teosta pidetä tyylillisesti hiottuna.Ijäs, Jyrki: ”Suomalainen tieteiskirjallisuus”. * == Lähteet == Luokka:Suomalaiset lasten- ja nuortenkirjailijat Luokka:Suomalaiset tieteiskirjailijat Luokka:Vuonna 1907 syntyneet Luokka:Vuonna 1993 kuolleet
Ukkovaara

Ukkovaara on Raahen ja Saloisten alueen korkein vaara. Sen huippu kohoaa 103 metriin merenpinnan yläpuolelle. Se sijaitsee Mattilanperän ja Lukkaroistenperän välimaastossa, Raahen liitetyn entisen Saloisten kunnan alueella, se on toiseksi korkein kohta Raahen ja Saloisten alueella Nahkakallion jälkeen. Ukkovaara kohoaa 103 metriin merenpinnan yläpuolelle ja on täten poikkeuksellisen korkealle yltävä vaaran huippu Raahessa. Ukkovaaran maisemat muistuttavat Lapin vaarojen lakimaisemia. Ukkovaaran rinteillä on pienialaisia, kasvistollisesti arvokkaita lehtomaisia laikkuja. Muita Raahen ja Saloisten vaaroja ovat Laivavaara, Poikainvaara ja Pirttivaara. Paikallisesti arvokkaista lajeista Ukkovaaralla esiintyy mm. metsäorvokkia. Rinteillä kasvaa myös rauhoitettua valkolehdokkia. Ukkovaaran huipulla on näköalatorni. Luokka:Vaarat Luokka:Saloisten luonto Luokka:Raahen luonto
Anne Aarnio

Anne Aarnio (s. 1947 Helsinki) on suomalainen kirjailija, joka kirjoitti nuorten fantasiakirjan Lintukansan poika (WSOY, 1978). Kirjassa kolmetoistavuotias Jarinka karkotetaan vuorilta pilvien alaiseen laaksoon, mistä hän löytää turvapaikan. Laakson kansan elämää painaa kuitenkin uhka. Romaani oli yksi varhaisimpia nykyaikaisia suomalaisia fantasiaromaaneja, ja siinä on nähtävissä kirjoitusajankohdan kylmän sodan maailmantilanteen vaikutusta. == Lähteet == Luokka:Suomalaiset fantasiakirjailijat Luokka:Suomalaiset lasten- ja nuortenkirjailijat Luokka:Vuonna 1947 syntyneet Luokka:Elävät henkilöt
John Skoberg

John Leroy Skoberg (2. helmikuuta 1926 – 12. elokuuta 2012) oli kanadalainen poliitikko. Hän kuuluu maansa New Democratic -puolueeseen. Skoberg oli parlamentin jäsenenä Moose Jawista vuosina 1968–1972. Hänen seuraajansa oli Douglas Neil. Skoberg kuului Saskatchewanin lainsäädäntökokoukseen vielä vuosina 1975–1982. Luokka:Kanadan uuden demokraattisen puolueen poliitikot Luokka:Kanadan edustajainhuoneen jäsenet Luokka:Vuonna 1926 syntyneet Luokka:Vuonna 2012 kuolleet
Masajūrō Shiokawa

Masajūrō Shiokawa (; 13. lokakuuta 1921 – 19. syyskuuta 2015http://www.japantimes.co.jp/news/2015/09/19/national/former-finance- minister-shiokawa-dies-at-93/#.Vf2qX9_tmkp ) oli japanilainen poliitikko. Hän syntyi Osakan prefektuurissa ja valmistui Keiō-yliopistosta vuonna 1944. Shiokawa sai paikan Japanin parlamentin alahuoneesta vuonna 1967. Hän toimi ministerinä useissa hallituksissa; vielä vuosina 2001–2003 hän oli maansa talousministerinä. Vuonna 1989 Shiokawa toimi lyhyesti Japanin hallituksen pääsihteerinä. ==Lähteet== Luokka:Japanilaiset poliitikot Luokka:Ministerit Luokka:Japanin valtiovarainministerit Luokka:Vuonna 1921 syntyneet Luokka:Vuonna 2015 kuolleet
John H. Edwards

John Hilton Edwards (26. maaliskuuta 1928 – 19. lokakuuta 2007) oli brittiläinen geneetikko. Hänen mukaansa on nimetty Edwardsin oireyhtymä, joksi kromosomiparin 18 trisomiaa kutsutaan. Hän kuvasi häiriön vuonna 1960. Edwards tuli valituksi Royal Societyyn vuonna 1979. Myös hänen nuorempi veljensä A. W. F. Edwards on tieteilijä. == Lähteet == Luokka:Brittiläiset geneetikot Luokka:Royal Societyn jäsenet Luokka:Vuonna 1928 syntyneet Luokka:Vuonna 2007 kuolleet